PRITARTA

Kauno rajono savivaldybės tarybos

2021 m. kovo 25 d. sprendimu Nr. TS-97

**KAUNO RAJONO SAMYLŲ KULTŪROS CENTRO 2020 METŲ VEIKLOS ATASKAITA**

**I. INFORMACIJA APIE ĮSTAIGĄ**

1.1. Savivaldybės įstaigos juridinis adresas J.Biliūno g. 106, Šlienavos k., Samylų sen. LT53144, Kauno r.;

1.2. Telefono Nr. (+370) 686 63977;

1.3. El. pašto adresas *samylaikc@gmail.com*;

1.4. Interneto svetainės adresas *samylu.kc.krs.lt*;

1.5. Socialinių tinklų platformos/ adresai: *samylu.kc.krs.lt,*

[*https://www.facebook.com/samylukc*](https://www.facebook.com/samylukc)*,*

[*https://www.facebook.com/roku.laisvalaikiosale.3*](https://www.facebook.com/roku.laisvalaikiosale.3)*,*

[*https://www.facebook.com/linksmakalniolaisvalaikis/*](https://www.facebook.com/linksmakalniolaisvalaikis/)*,*

[*https://www.facebook.com/ilgakiemis.ls/*](https://www.facebook.com/ilgakiemis.ls/)*,*

[*https://www.facebook.com/taurakiemio.kultura*](https://www.facebook.com/taurakiemio.kultura)*.*

1.6. Įstaigai patvirtinta kategorija – I;

1.7. Vidaus struktūra (laisvalaikio salės): Kultūros centras ir Ilgakiemio, Linksmakalnio, Rokų ir Taurakiemio laisvalaikio salės;

1.8. Centro savivalda. Kultūros centro savivaldą sudaro 11 narių: 5 seniūnijų seniūnai, iš 5 laisvalaikio salių atstovai ir direktorė. Kultūros centre patariamojo balso teise veikiančios kultūros centro tarybos 2020 m. sprendžiami klausimai buvo dėl pagrindinių metų renginių organizavimo, dalyvavimo VšĮ „Kaunas – Europos kultūros sostinė 2022“ veiklose, materialinės bazės stiprinimo, biudžeto paskirstymo, gyventojų kultūrinių poreikių išaiškinimo apklausos organizavimo.

Nuo 2017 m. rugsėjo 5 d. veikia Darbo taryba, kurios darbuotojai dalyvavo kultūros darbuotojų veiklos vertinimo posėdžiuose.

**II. VADOVO ŽODIS**

 Kauno rajono Samylų kultūros centras (toliau – Kultūros centras), savivaldybės biudžetinė įstaiga, I kategorijos, aptarnaujanti penkias seniūnijas (Samylų, Rokų, Garliavos apyl., Linksmakalnio, Taurakiemio).

 Pagrindinis tikslas – teikti kokybiškas kultūros paslaugas, atitinkančias šiuolaikinės visuomenės ir asmens poreikius, sudarančias sąlygas bendruomenės saviraiškai bei kultūros renginių plėtrai.

 Įgyvendinant pagrindinį tikslą ir neplanuotai iškilus veiklos suvaržymams dėl pasaulinės Covid-19 pandemijos, kultūros centrui teko koreguoti veiklos planus bei taikyti du darbų organizavimo būdus – kontaktinį ir nuotolinį. Sėkmingo planavimo ir susiklosčiusių palankių aplinkybių pasekoje, pavyko sklandžiai ir laiku įgyvendinti didžiąją dalį suplanuotų svarbiausiųjų kultūros centro ir laisvalaikio salių metų kontaktinių renginių. Iš 15 renginių suorganizuota 13, likusieji 2 renginiai perkelti į kitus metus. Paskelbus veiklos apribojimus, įprastinis kontaktinis darbas ir veiklos persiorientavo į virtualią erdvę. Mėgėjų meno kolektyvų repeticijos, būrelių veikla tapo nuotolinėmis.

Karantino metu buvo svarbu išlaikyti darbuotojų vidinę motyvaciją. Iškilo uždavinys, padidėjus informacijos srautui, išlaikyti žmonių susidomėjimą ir norą toliau sekti kultūros centro socialines paskyras, tinkamai suplanuoti kito mėnesio veiklas, nežinant realios situacijos dėl karantino pratęsimo. Visa tai kėlė iššūkius, tačiau kartu ir išryškino darbuotojų gebėjimus bei suteikė naujas galimybes. Viena iš jų – kultūros centro darbuotojų kvalifikacijos kėlimas nuotoliniu būdu. 18 kūrybinių darbuotojų išklausė 2 467 val. mokymų, kurių metu, šalia vadybos, komandinio darbo ir kt. seminarų, mokėsi dirbti kompiuterinėmis programomis. Pasinaudoję įgytomis žiniomis, patys kūrė inovatyvius virtualius produktus, vedė virtualias edukacijas, filmavo reportažus, kūrė filmus, pristatė mėgėjų meno programas ir kt. Sukurta 238 virtualių kultūros produktų, kurie sudomino 173 891 lankytoją, tuo pačiu sudarydami galimybę kultūros centro veiklas pristatyti dar didesnei gyventojų daliai. Tikėtina, kad tai pagerino gyventojų psichologinę būseną, kėlė teigiamas emocijas.

Nuolatinis darbas virtualioje bendroje erdvėje sustiprino komandinį darbą ir komunikaciją tarp laisvalaikio salių, darbuotojai sėkmingai pasiskirstė atsakomybėmis, konsultavo vieni kitus. Bendros kultūros centro darbuotojų „Messenger“ grupės sukūrimas, skirtos dienos darbų planavimui ir aptarimui padėjo palaikyti nuolatinį ryšį, tinkamai planuoti darbotvarkę, stebėti darbuotojų bendravimo įgūdžius, laiko planavimo gebėjimus pasikeitusiomis darbo sąlygomis. Darbas Google Drive ne tik palengvino planų, ataskaitų ir kt. dokumentų rengimą, bet ir užtikrino veiklos „skaidrumą“.

Produktyvesniam darbui, kuriant virtualius produktus, visose laisvalaikio salėse atnaujinta kompiuterinė ir programinė įranga.

Ataskaitiniais metais išryškėjo įstaigos stiprybė organizuojant stambaus mąsto renginius bei kuriant inovatyvius kultūros produktus. Kultūros centrui buvo priskirta organizacinė atsakomybė už Kauno rajono kultūros centrų pristatymą Vilniaus knygų mugėje. Tai didžiausias Baltijos šalių literatūros renginys, pritraukiantis 73 tūkst. lankytojų skaičius. Pirmą kartą tarp dvidešimties Lietuvos kultūros centrų pristatytas ir Kauno rajono kultūros centrų stendas. Mugės scenoje pristatyta renginio „Pėdos marių dugne“ meninė programa.

Didelio žiniasklaidos susidomėjimo sulaukė ir pritraukė lankytojus iš visos šalies bei garsino Samylus ir Kauno rajoną medžio drožėjų pleneras „Lipantys iš vandens“, kurio metu sukurtas, turintis išliekamąją vertę, medžio skulptūrų parkas ant vandens Samylų įlankoje.

Pasitelkus kultūros centro, socialinių partnerių ir bendruomenių kūrybinį potencialą, suorganizuoti 4 Kauno rajono svarbiausiųjų renginių sąraše įtraukti renginiai ir 6 renginiai, įtraukiantys į organizacines bei kūrybines veiklas pačias bendruomenes.

Iš viso per metus kultūros centras suorganizavo 470 renginių, kurie pritraukė 236 964 dalyvių ir lankytojų.

Laisvalaikio salių kultūrinių renginių organizatoriai yra pagrindiniai keturių „Šiuolaikinių seniūnijų“ projektų (Garliavos apyl., Linksmakalnis, Rokai, 2020 m. „Šiuolaikine seniūnija“ tapo Samylai) ir partnerystės sutarties projekto „Pėdos marių dugne“, vykdytojai. Trečius metus vykstantis bendradarbiavimas su VšĮ „Kaunas – Europos kultūros sostinė 2022“ atnešė matomus pokyčius seniūnijų kultūriniame gyvenime, sukurti kultūros produktai, užmegztas bendradarbiavimas su vietos ir užsienio menininkais, suaktyvinta bendruomenė.

Aktyvus bendradarbiavimas su informaciniais partneriais ir didelis žiniasklaidos dėmesys reklamavo kultūros centro veiklą. Publikacijos dienraštyje „Kauno diena“, „Laikinoji sostinė“, „Lietuvos rytas“, „[15min.lt](http://15min.lt/)“, „Delfi.lt“, kaunodiena.lt, lrt.lt/mediateka/tiesiogiai, kaunorajone.lt, kaunieciams.lt, mano kraštas.lt, krs.lt, partnerių socialiniuose tinkluose ir kt. „Šiuolaikinių seniūnijų“ renginiai pristatyti LNK žiniose, kaunas2022 fb paskyroje. Tautodailininkų parodos pristatytos Alkas.lt, LRT, Polifonija.lt, Tautodailės sąjungos kataloge ir metraštyje, Utenos savivaldybės kataloge, centrulcreatieibt.ro., Rumunijos Botosani kataloge. Projekto „Lipantys iš vandens“ – mažasis skulptūrų parkas organizatorių interviu ir projekto rezultatai buvo transliuojami LRT Panoramoje, Init TV, LNK žinių laidose, Samylų „Senoles“ TV „Ryto ratas“ laidoje kalbino Z. Kelmickaitė.

Kultūros centro veikla yra matoma bei sekama – Google paieškos langelyje įvedus užklausą „Samylų kultūros centras“, sistema pateikia 24 800 rezultatų. Iš viso penkių laisvalaikio salių užklausų rezultatų suma siekia 152 040 rezultatų vienetų. Kultūros centro interneto svetainę stebėjo virš 5100 lankytojų, Facebook paskyrą – virš 173 891 lankytojų.

Įstaigos įvaizdžio formavimui įtakos turi ir jos infrastruktūros būklė. Šiais metais renovuotas Ilgakiemio laisvalaikio salės pastatas, įrengta Rokų lauko scenos pakyla ir kt.

Vertinant 2020 metų rezultatus, galima daryti išvadą, kad, įgyvendindamas užsibrėžtus tikslus ir spręsdamas iškylančias problemas, kultūros centras sugeba sėkmingai prisitaikyti prie esamos situacijos, yra pajėgus organizuoti kokybiškus ir novatoriškus renginius, rengti projektus, bendradarbiauti ir rasti partnerius, pritraukti lėšas, kurti patrauklią bei funkcionalią aplinką.

**III. 2020 M. PRIORITETINĖS VEIKLOS SRITYS**

|  |  |  |  |  |
| --- | --- | --- | --- | --- |
| **Eil. Nr.** | **Prioritetinės veiklos sritys** | **Veiklos priemonės** | **Įgyvendinta/ neįgyvendinta** | **Pastabos** |
| 1. | Paminėti Lietuvos nepriklausomybės atkūrimo 30-mečio datą | 1.1. Organizuoti renginius Lietuvos nepriklausomybės atkūrimo 30-mečiui visose laisvalaikio salėse. | Įgyvendinta |  |
| 1.2. Organizuoti edukacinius renginius: „Patriotų dirbtuvėlės“, skirtas Kovo 11-osios 30-mečiui visose laisvalaikio salėse. | Įgyvendinta |
| 1.3. „30 Pavasarių“ renginys-akcija, skirtas Lietuvos Nepriklausomybės atkūrimo 30-mečiui (Šlienavoje). | Įgyvendinta |
| 1.4. Eisena „30 metų laisvės keliu“, skirta Kovo 11-ajai paminėti (Taurakiemyje). | Įgyvendinta |
| 2. | Paminėti Kauno rajono 65-mečio jubiliejų organizuojant tai progai skirtas veiklas. | 2.1. Parengti numatytą repertuarą ir kultūros centro meno mėgėjų kolektyvams dalyvauti Kauno rajono dainų šventėje. | Kolektyvų programos pradėtos rengti | Dalyvauta darbo grupėje, tačiau dėl Covid-19 šventė buvo atšaukta |
| 2.2. Protmūšis jaunimui „Ar gerai pažįsti savo kraštą?“ | Įgyvendinta |
| 3. | Bendradarbiauti su VšĮ „Kaunas – Europos kultūros sostinė 2022“ projektų komanda. | 3.1. Plėtoti veiklą su VšĮ „Kaunas – Europos kultūros sostinė 2022“ komanda, Kauno rajono TVIC, Samylų bendruomenės centru ir kt. įstaigomis. | Įgyvendinta |  |
| 3.2. Dalyvauti įgyvendinant „Šiuolaikinių seniūnijų“ projektus Linksmakalnyje, Garliavos apyl. seniūnijoje ir Rokuose. | Įgyvendinta |  |
| 3.3. Dalyvauti rengiant ir įgyvendinti „Šiuolaikinių seniūnijų “ projektus Samyluose ir Taurakiemyje. | Iš dalies įgyvendinta | Kadangi dėl lėšų limito buvo pasirinkta tik viena iš dviejų seniūnijų, pateko Samylų sen.  |
| 3.4. Įgyvendinti partnerystės projektą Samyluose. | Įgyvendinta |  |
| 4. | Tobulinti kultūros centro infrastruktūrą ir materialinę bazę. | 4.1. Pasirūpinti laisvalaikio salių reikalingos įrangos įsigijimu. | Įgyvendinta |  |
| 4.2. Teikti paraišką tautinių kostiumų įsigijimui bei aprūpinti meno kolektyvus trūkstamais koncertiniais rūbais. | Įgyvendinta |
| 4.3. Aprūpinti meno kolektyvus muzikos instrumentais:Vokaliniam ansambliui „Jiesia“ – elektrinis pianinas, Rokų teatrui – CD grotuvas. | Įgyvendinta |
| 4.4. Aprūpinti darbuotojus trūkstamomis darbo priemonėmis. | Įgyvendinta |

**IV. PERSONALAS**

**4.1 Personalo kaita dviejų metų laikotarpiu (lyginamuoju principu)**

|  |  |  |  |  |
| --- | --- | --- | --- | --- |
| **Eil. Nr.** | **Fizinių asmenų skaičius****2019 m** | **Etatų skaičius****2019 m.** | **Fizinių asmenų skaičius****2020 m** | **Etatų skaičius****2020 m.** |
| 1. | 25 | 16 | 24 | 16 |

Naujai pradėjo dirbti Taurakiemio laisvalaikio salės kultūrinių renginių organizatorė, keitėsi koncertmeisterė.

Susiklosčiusi su Covid-19 situacija parodė, koks svarbus nenutrūkstamas, sklandus kompiuterinis darbas, todėl kultūros centre reikalingas informacinių technologijų specialistas. Kultūros centras turi įsigijęs įgarsinimo ir apšvietimo aparatūrą, kuria galėtų įgarsinti ir apšviesti mažesnius renginius, todėl reikalinga garso ir šviesos operatoriaus pareigybės.

**4.2. Kvalifikacijos kėlimas, mokymai**

|  |  |  |
| --- | --- | --- |
| **Eil. Nr.** | **Kvalifikacijos kėlimo kursų, seminarų, mokymų susistemintos temos** | **Seminaruose dalyvavusių darbuotojų skaičius** |
| **Iš viso** | **Iš jų** |
| **kūrybinių darbuotojų (sk.)** | **Direktorius (val.sk.)** |
| 1. | Komandos formavimas ir konfliktų sprendimas | 16 | 15 | 20 val. |
| 2. | Vadybinių įgūdžių formavimas | 8 | 7 | 45 val. |
| 3. | Kūrybiškumo skatinimo mokymai | 12 | 11 | 48 val. |
| 4. | Kompiuterinis raštingumas, maketavimas, darbas su programomis ir kt.  | 12 | 11 | 2 val.  |
| 5. | Komunikacija, viešas kalbėjimas | 7 | 6 | 13 val. |
| 6. | Etnokultūros seminarai | 7 | 6 | 3 val. |
| 7. | Žanriniai seminarai | 10 | 10 |  |
| 8. | Pedagoginiai kursai | 9 | 9 |  |
| 9. | Fotografijos mokymai  | 2 | 2 |  |
| 10. | Neformalus suaugusiųjų švietimas | 1 | 1 |  |
| 11. | Stažuotė užsienyje (5 dienos) | 1 | 1 |  |
|  | **Iš viso valandų:** | **2 467 val.** | **2 336 val.** | **131 val.** |

Darbuotojai dalyvavo LNKC, Kauno r. Švietimo centro organizuotuose mokymuose. Daugelis patys ieškojo seminarų internetinėje erdvėje ir informacija dalinosi su kitais. 9 darbuotojai išklausė pedagoginius kursus ir įgijo galimybę organizuoti ir vesti vaikų užimtumo programas. Viena darbuotoja buvo išvykusi į komandiruotę Rijekos miestą Kroatijoje.

Darbuotojai mokėsi dirbti naujomis programomis – „Canva“, „Lightroom“, „Movie maker“, „Filmingo“ maketavimo, vaizdo medžiagos kūrimo programomis, darbo Google Drive platformoje. Darbas nuotoliniu būdu pareikalavo žinių su kompiuterinėmis programomis, maketavimo, vaizdo medžiagos apdorojimo programomis, todėl planuojama ir ateityje dalyvauti kompiuterinio raštingumo kursuose, pagerinti organizacijos komunikacijos bei viešųjų ryšių išmanymą.

**V. VEIKLOS REZULTATAI**

|  |  |  |  |
| --- | --- | --- | --- |
| **Eil. Nr.** | **Veiklos sritis** | **Pavadinimas** | **Įgyvendinti rezultatai** |
| **renginių sk.** | **žiūrovų sk.** |
| 1. | Renginiai | 1.1. Valstybinių švenčių | 21 | 1 060 |
| 1.2. Pramoginės muzikos atlikėjų koncertai | 11 | 3 570 |
| 1.3. Klasikinės, džiazo, modernios muzikos ir kt. koncertai | 22 | 3 009 |
| 1.4. Spektakliai | 41 | 2 704 |
| 1.5. Kino filmai | 19 | 1 438 |
| 1.6. Edukaciniai | 238 | 23 701 |
| 1.7. Etnokultūriniai | 121 | 22 137 |
| 1.8. Renginiai paskelbtiems metams (P.Širvio, tautodailės) | 12 | 2 603 |
| 1.9. Virtualūs renginiai, edukacijos (iš visų renginių) | 155 | 49 209 |
| 2. | Parodos | 2.1. Profesionalių menininkų | 22 | 4 310 |
| 2.2. Tautodailės | 44 | 12 032 |
| 3. | Akcijos/ iniciatyvos | 3.1. Sausio 13-osios akcija „Atmintis gyva, nes liudija“ | 5 | 250 |
| 3.2. Nuo Vasario !6-osios iki Kovo 11-osios akcija „Patriotų dirbtuvėlės“  | 5 | 88 |
| 3.3. Protmūšis jaunimui „Ar gerai pažįsti savo kraštą?“ | 1 | 20 |
| 4. | Kitos veiklos (ekspedicijos, plenerai ir t.t.) | 4.1. Respublikinis medžio drožėjų pleneras | 1 | 5 dalyviai |
| 4.2. Tautodailininkų plenerai  | 2 | 30 |
| 4.3. Pasakojimų rinkimas ir užrašymas „Istorijų“ festivaliui | 1 | 20 |
| 5. | Kultūros centro organizuoti rajono renginiai (deleguoti) | 5.1. Laisvės gynėjų diena Juragiuose | 1 | 200 |
| 5.2. Knygų mugė Vilniuje | 1 | 72 930 |
| 5.3. Pėdos marių dugne | 1 | 1 500 |
| 5.4. Skambantis Kadagių slėnis | 1 | 300 |
| 5.5. Žemaitukų jojimo turnyras ,,Jotvingių taurė“ | 1 | 50 |

Sėkmingiausios veiklos – Medžio drožėjų pleneras „Lipantys iš vandens“, tradiciniai renginiai „Radijo angelai“ Linksmakalnyje, „Istorinis tranzitas“ Garliavos apyl., „Molio kelias“ Rokuose ir pirmą kartą organizuotas „Saulėlydžio“ amfiteatro koncertas Samyluose.

Suorganizuoti visi kultūros centrui priskirti renginiai, įtraukti į Kauno rajono svarbiausiųjų renginių sąrašą.

Pasiteisino naujai suorganizuotas renginys „Joninės kitaip“ Taurakiemio seniūnijoje, kuris dėl saugesnės sveikatai aplinkos buvo suorganizuotas atskiruose 5 kaimuose, įtraukiant į organizacines bei kūrybines veiklas pačias bendruomenes.

Kūrybinių darbuotojų sukurti virtualūs produktai – „Seku seku pasaką“, „Pasikalbėjimai apie muzikos instrumentus“, „Jiesia – 20 metų tėkmės“, „Aplink pasaulį su margučiu“, „Eglutės įžiebimas Taurakiemyje“, vaizdo reklama „Lipantys iš vandens“, „Kalėdos jau čia pat“ ir kt.

Užtikrinant profesionalaus meno sklaidą, labiausiai pasiteisino lėlių teatro spektakliai vaikams. 68,42 proc. daugiau nei 2019 m. (13) parodyta kino filmų – 19. Gerų atsiliepimų sulaukė naujai organizuoti du lauko seansai Girionyse.

60,50 proc. daugiau lyginant su 2019 m. (144 užsiėmimas) suorganizuota edukacinių renginių.

Į etninės kultūros, vietos tradicijų puoselėjimo procesą įtrauktos vietos bendruomenės, kurios pačios pasirengė šventėms, domėjosi tradicijomis. Veiklos vyko įtraukiant atskiras bendruomenes, atskiruose kaimuose, pritaikant naujas erdves – Vaišvydavos k. tautodailininkų paroda Obelyno gatvėje, Girionių k. menininkų paroda Liepų alėjoje, Joninių šventės – Dobilijos k. kryžkelėje, Viršužiglio stadione, Nemuno pakrantėje Piliuonoje, Margininkų ir Arlaviškių kaimuose, Rasų šventė – Vaišvydavos k. ir kt. Taip buvo sprendžiamas ir dalyvių ribojimas dėl Covid-19.

Organizuoti senųjų amatų mokymai, molio dirbtuvės, karpinių ir kt. mokymai. Su senosiomis tradicijomis vaikai ir jaunimas supažindinti ir vasaros stovyklų metu.

Parengtos 2 naujos etninės kultūros programos: „Istorija tęsiasi“, „Močiutė seka pasaką“. Nufilmuoti reportažai apie muzikos instrumentus, „Senolių pasakos“, „etnučių“ įgrojimai, aprašytos tradicijos, kalendorinės šventės. Organizuoti „Marių dugno teatro“ edukaciniai užsiėmimai Ežerėlio III-ojo amžiaus universitete, Šlienavos mokykloje, vaikų dienos centre.

Veiklą tęsė mėgėjų meno kolektyvai, etnokultūros mokyklėlė. Tautodailės studijos „Piliuona“ narių darbai siųsti parodoms Garliavos bibliotekoje, Kačerginėje, Zyplių dvare, Kaune, Molėtuose, Suomijoje, Japonijoje. Darbai publikuojami Rumunijos Oradea ir Botosani miesto muziejaus kataloguose bei Italijos, Veronos miesto muziejaus kataloguose ir video medžiagoje, Rumunijos kultūros žurnale. Parengti ir komisijai pateikti 4 studijos narių dokumentai meno kūrėjo statusui gauti.

Veiklą plėtoja Samylų kultūros centro tapytojų studija „ATK“, kurios nariai su darbais dalyvavo bendrame tapytojų projekte su Ežerėlio kultūros centru „Pagervinėkime“, Raudondvario menų inkubatoriuje, Birštono kultūros centre, Garliavos viešojoje bibliotekoje, organizuotas pleneras-paroda Anykščių r.

Paminėti Tautodailės metai – suorganizuota 11 renginių (2591 žiūrovų), sukurta video medžiaga „Drive througn“ (Pravažiuok) demonstruota ant 5 seniūnijų pastatų.

Stebėdami renginių ir lankytojų srautus, pamatėme, kad svarbu stiprinti prioritetinių renginių kokybę ir patrauklumą, atsisakant smulkių renginių ir jiems skirtas lėšas nukreipiant prioritetiniams renginiams, ieškant įvairesnių, inovatyvesnių formų, naujų erdvių panaudojimo, interaktyvių kūrybinių sprendimų, skatinančių dalyvių įsitraukimą**.**

**VI. MĖGĖJŲ MENO KOLEKTYVŲ VEIKLA**

|  |  |  |  |  |  |
| --- | --- | --- | --- | --- | --- |
| **Eil. Nr.** | **Mėgėjų meno kolektyvo pavadinimas ir kategorija** | **Dalyvių skaičius** | **Veikla įstaigoje ir KRS renginiuose (sk.)** | **Dalyvavimas konkursuose****/sk.** | **Pasiekimai** |
| 1. | Moterų choras „Žaisa“, II | 35 | 2 |  |  |
| 2. | Moterų vokalinis ansamblis „Lyra“, I | 14 | 6 | Konkursas „Sidabriniai balsai“ | Suteikta I kategorija |
| 3. | Moterų vokalinis ansamblis „Jiesia“, II | 12 | 4 | Konkursas „Sidabriniai balsai“ | Suteikta II kategorija |
| 4. | Taurakiemio moterų vokalinis ansamblis, II | 10 | 3 | Konkursas „Sidabriniai balsai“ | Suteikta II kategorija |
| 5. | Folkloro ansamblis „Senolės“ ir vaikaičiai, II | 29 | 8 |  |  |
| 6. | Liaudiškų šokių kolektyvas „Rokai“, III | 16 | 2 |  |  |
| 7. | Lietuviškos muzikos ir dainos ansamblis, II | 9 | 4 |  |  |
| 8. | Rokų teatras, II | 9 | 4 |  |  |
| 9. | Liaudiškų šokių kolektyvas „Mintinis“, III | 26 | 2 |  |  |
| 10. | Folkloro ansamblis „Sedula“, II | 12 | 3 |  |  |
| 11. | Vaikų pop grupė „Pabiručiai“ | 13 | 2 |  |  |
| 12. | Tautodailės studija „Piliuona“ | 31 | 24 | 5 tarptautinės parodos ir 4 respublikinės parodos-konkursai | 10 prizų, dvi 1 vietosir 2 vieta  |

Kultūros centro mėgėjų meno kolektyvai intensyviai rengė Kauno r. dainų šventės programą, tačiau dėl Covid-19 apribojimų neturėjo galimybės dalyvauti, o atšaukus festivalius bei konkursus – parodyti savo pasirengimo lygį. Tik trys meno kolektyvai („Lyra“, „Jiesia“ ir Taurakiemio laisvalaikio salės moterų ansamblis) spėjo pristatyti konkursinę programą respublikiniame vokalinių ansamblių konkurse „Sidabriniai balsai“, kur buvo gerai įvertinti ir suteiktos respublikinės kategorijos.

Sėkmingai parengta ir pristatyta Vilniaus knygų mugėje bendra Samylų folkloro ansamblio „Senolės“ ir vokalinio ansamblio „Lyra“ bei Rokų teatro programa „Laumių slėnis“. Tautodailės studija darbus eksponavo 4 užsienio šalyse.

Iš viso mėgėjų meno kolektyvai suorganizavo 70 koncertų, lyginant su 2019 m. (168 koncertai) 58,33 proc. mažiau. Taip pat lyginant su 2019 m. trečdaliu sumažėjo ir koncertų išvykose (67,26 proc. mažiau nuo 113 iki 37 koncertų).

Trys kolektyvai minėjo kūrybinius jubiliejus – folkloro ansamblis „Sedula“ – 35-mečio, vokaliniai ansambliai „Lyra“ ir „Jiesia“ – 20-mečio.

Veikė 11 edukacinių būrelių (kūrybinės dirbtuvės, molio, meno terapijos būrelis, gongų, gitarijos), 3 klubai, 2 šokių (Zumba) būreliai, 1 šiuolaikinio cirko ir 6 sveikatingumo būreliai. Lyginant su 2019 m. būrelių, studijų skaičius sumažėjo nuo 26 iki 23. Naujai pradėjo veikti Zumba, jogos, harmonizuojančios gongų muzikos būreliai, aktyvių moterų klubas.

Nors dėl karantino teko nutraukti salės nuomos sutartis, dalis būrelių veiklų sėkmingai persikėlė į virtualią erdvę (meno terapijos, Zumbos ir kt.).

**VII. DALYVAVIMAS VŠĮ „KAUNAS 2022“ PROGRAMOJE**

**7.1. Aprašomoji dalis**

VšĮ „Kaunas – Europos kultūros sostinė“ veiklose kultūros centras dalyvauja nuo 2018 m.

Inicijavus ir parengus paraišką „Šiuolaikinės seniūnijos“ konkursui, šalia jau esančių trijų „Šiuolaikinių seniūnijų“ (Garliavos apyl., Rokų ir Linksmakalnio), šiais metais tapo Samylų seniūnija. Suburtoje ir suaktyvintoje Girionių bendruomenėje, pasitelkiant socialinius partnerius ir vietos menininkus, sukurtas „Saulėlydžio“ amfiteatras, kuriame suorganizuotas finalinio renginio koncertas, organizuotos konferencijos, žygiai, parodos, kaimynų diena. Susidomėję naujomis galimybėmis girioniškiai rinkosi į 2 lauko kino seansus, papuošė pėsčiųjų Liepų alėją kalėdinėmis dekoracijomis. Organizuojant veiklas, naujai atrasti ir į veiklas įtraukti vietos menininkai kūrė kultūros produktus, kurie puošia seniūnijų erdves.

Samyluose organizuojamas tradicinis renginys „Pėdos marių dugne“, skirtas Kauno marių užlietiems kaimams, taip pat įsiliejo į VšĮ „Kaunas – Europos kultūros sostinė 2022“ veiklas. 2020 m. pasirašyta 3 metų partnerystės sutartis.

Nors Taurakiemio seniūnija ir netapo „Šiuolaikine seniūnija“, 2020 m. dalyvavo „Istorijų festivalyje“, rinko pasakojimus sukurtam filmui „Žvangantis miškas”. Bendra visų projektų su „Kaunas 2022” vertė ataskaitiniais metais – 33 000 Eur. Pagrindiniai bendrų projektų su „Kaunas 2022” vykdytojai yra laisvalaikio salių kultūrinių renginių organizatoriai.

**7.2. Rezultatai**

|  |  |  |  |  |  |
| --- | --- | --- | --- | --- | --- |
| **Veiklos k.c.** | **Samylų kultūros centras** | **Ilgakiemio** **laisvalaikio salė** | **Linksmakalnio** **laisvalaikio salė** | **Rokų****laisvalaikio salė** | **Taurakiemio laisvalaikio salė** |
| **1.** | **Projekto pavadinimas** | 1. „Šiuolaikinė seniūnija“.2. Partnerystės projektas „Pėdos marių dugne“. | „Šiuolaikinė seniūnija“ | „Šiuolaikinė seniūnija“.Partnerystė su Linksmakalnio kaimo bendruomene. | „Šiuolaikinė seniūnija“ | „Istorijų festivalis“ |
| **2.** | **Dalyvių sk.** | 20 | 90 | 50 | 20 | 8 |
| **3.** | **Žiūrovų sk.** | 500 | 500 | 400 | 460 | 1849 |
| **4.** | **Sukurti produktai (renginiai ar meno objektai)** | Sukurtas „Saulėlydžio amfiteatras‘‘.Suorganizuoti 3 žygiai.Suorganizuotos 2 konferencijos.Nupirkta licencija 1 lauko kino filmui.Suorganizuotas koncertas amfiteatre.Suorganizuotos 2 parodos.Surengta kaimynų diena. | Sukurti 3 Steampunk stiliaus meno kūriniai Ilgakiemyje, Juragiuose, III forte.Renginys Geležinkelio stotyje „Istorinis tranzitas“, maršrutu Kaunas–Garliava–Mauručiai–Kaunas.Sukurta keliaujanti paroda ir pristatytas „Subjektyvus Garliavos apylinkių seniūnijos atlasas“. | Renginys „Radijo angelai“.Sukurtas šiuolaikinio cirko spektaklis.Gyvas gatvės meno kūrinių piešimas.Video filmas apie Linksmakalnį ir jo žmones „Linksmakalnis: kėlę iš griuvėsių“.Sukurtas „Angelo suolas“ iš granito.Sukurtas gatvės meno kūrinys ant pastato sienos.Video reportažas apie 2020 m. kūrusius menininkus Linksmakalnyje. | 2 renginiai: ,,Kaimynų piknikas“, ,,Molio kelias“.Suorganizuotos 6 kūrybinės dirbtuvės.Parengtas 1 leidinys ,,Molio kelias“.Sukurtas virtualus Rokų įsimintinų vietų žemėlapis. | Prakalbinti žmonės ir įrašyti pasakojimai.Iš surinktos medžiagos sukurtas filmas „Žvangantis miškas”. |
| **5.** | **Dalyvavimas „Kaunas 2022“ programose (renginiuose, konferencijose, komandiruotės, mokymuose ir pan.)** | Con-tempo festivalis- spektaklis ,,Atvykėliai“.,,Kalėdinis autobusiukas“ (Girionys, Žiegždriai).3 „Kaunas 2022“ seminarai (Komunikacijos mokymai).Virtualus Europos kultūros forumas.„Kaunas 2022“ Naudojimosi platforma [kultura.kaunas.lt](http://kultura.kaunas.lt/) | 2 Steampunk kūrybinės dirbtuvės VšĮ Garliavos bibliotekoje, Juragių bendruomenės centre.2 akcijos „Atiduok rakandus menui“, renkant senus daiktus meno kūriniams sukurti.Kultūros sostinės pamokėlės mažiesiems.„Kalėdinis autobusiukas“ (Juragiuose, Seniavoje). | 9šiuolaikinio cirko užsiėmimai.Nuotolinė edukacija jaunimui „Žongliravimo kamuoliukai“.Projekto „Kultūra į kiemus“. klasikinės muzikos koncertas.Con-tempo festivalis- spektaklis ,,Atvykėliai“.Kultūros sostinės pamokėlės mažiesiems.,,Kalėdinis autobusiukas“ Linksmakalnyje. | Con-tempo festivalis-spektaklis ,,Atvykėliai“.,,Kalėdinis autobusiukas“ (Rokuose). | 1 komunikacijos mokymai.5 susitikimai su filmo komanda ir pašnekovais.Medžiagos rinkimas ir filmavimas. |

**VIII. BIUDŽETO PROGRAMOS ĮGYVENDINIMAS, MATERIALINĖS BAZĖS STIPRINIMAS**

**8.1. Finansavimas, jo šaltiniai, įstaigos turtas**

|  |  |
| --- | --- |
| **Savininko teises ir pareigas įgyvendinančios institucijos (steigėjo) skirtos lėšos (Eurais)** | **Gautos lėšos (Eurais)** |
| iš viso | darbo užmokesčiui (neatskaičiavus mokesčių) | veiklai | infrastruktūrai išlaikyti | ilgalaikiam materialiajam turtui įsigyti | pajamos už teikiamas paslaugas | regioninių kultūros projektų („Tolygi raida") lėšos | kitų projektų įgyvendinimo lėšos\* | lėšos iš privačių rėmėjų | neformalaus ugdymo krepšelio lėšos | iš viso gautos lėšos(7+8+9+10+11) |
| gautos lėšos (2+4+5+6) | iš viso | iš jų kultūros ir meno darbuotojams |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 |
| 305 427 | 219 588 | 191 260 | 57 657 | 19 203 | 8 978 | 695 | 0 | 20 000 | 783 | 14 775 | 36 253 |

Mėgėjų meno kolektyvų koncertinėms, kūrybinėms kelionėms į konkursus, šventes, kūrybines stovyklas transporto išlaidoms 9 kolektyvams buvo skirta 4 500 Eur. Panaudota ­ 1 500 Eur. Sutaupytos lėšos panaudotos materialinei bazei stiprinti.

**8.2. Materialinės bazės stiprinimas**

|  |  |  |  |
| --- | --- | --- | --- |
| **Eil. Nr.** | **Įsigytos priemonės/ paslaugos** | **Skirtos lėšos** | **Kitos lėšos** |
| 1. | Kompiuterinė įranga | 6 020 |  |
| 2. | Kompiuterinės programos  | 1 355 |  |
| 3. | Scenos pakylų kojos Piliuonoje | 664 |  |
| 4. | Baldai, kabinetų kėdės | 3 098 | 459 parama |
| 5. | Garso sistema Rokų teatrui | 979 |  |
| 6. | Parodos sistema Taurakiemyje | 257 |  |
| 7. | Pianinas, muzikos instrumentų priedai  | 747 |  |
| 8. | Fotoaparatas | 122 |  |
| 9. | Kabinetų lentelės | 195 |  |
| 10. | Greito surinkimo palapinė | 430 |  |
| 11. | Lauko renginių stalai, vėliavų laikikliai | 345 |  |
| 12. | Termosai | 232 |  |
| 13. | Informacinės lentos Ilgakiemyje, Samyluose | 2 144 |  |
| 14. | Kino ekranai Ilgakiemyje, Linksmakalnyje, Rokuose | 3 829 |  |
| 15. | Taurakiemio vokalinio ansamblio rūbai | 384 |  |
| 16. | Tautinis kostiumas | 1 088 | 972 LVB asignavimai |
|  | **Iš viso:** | **21 889** | **1431** |

**8.3. Remontas**

|  |  |  |  |
| --- | --- | --- | --- |
| **Eil. Nr.** | **Atlikti darbai** | **Skirtos lėšos iš biudžeto** | **Kitos lėšos** |
| 1. | Elektros šviestuvų remontas  | 340 |  |
| 2. | Lauko pakylos įrengimas Rokuose | 1 024 |  |
| 3. | Rūsio valymas ir atliekų išvežimas Ilgakiemyje | 613 |  |
| 4. | Sienų dažymas ir grindų remontas Ilgakiemyje ir Linksmakalnyje | 700 | Savanoriški darbai |
| 5. | Kondicionavimo sistemos montavimo darbai  | 1 900 |  |
| 6. | Cirkuliacinis siurblys ir vamzdynų izoliavimo darbai | 4 000 |  |
| 7. | Renovuotas Ilgakiemio laisvalaikio salės pastatas | 336 065 |  |
|  | **Iš viso:** | **344 662** |  |

**IX. PROJEKTINĖ VEIKLA**

|  |  |  |  |  |  |  |
| --- | --- | --- | --- | --- | --- | --- |
| **Eil. Nr.** | **Projekto pavadinimas (visi teikti projektai fondams)** | **Finansavimo programa** | **Gautas finansavimas, parama, Eur** | **Savivaldybės dalis, Eur (jeigu buvo)** | **Bendra****lėšų suma** | **Įtrauktų žmonių skaičius** |
| 1. | „Lipantys iš vandens“ – mažasis skulptūrų parkas | Kultūros rėmimo fondas (KRF) | 10 000 | 5311,63 | 15 311,63 | Plenero dalyviai 5Žiūrovų sk. sunkiai pamatuojamas, nes objektas lankomas nuolat |
| 2. | „Pėdos marių dugne“ | „Kaunas – Europos kultūros sostinė 2022“ programos partnerystės projektų atranka | 10 000 | 3 000 | 13 000 | 1500 |
| 3. | Garliavos apylinkės – Šiuolaikinė seniūnija | „Šiuolaikinės seniūnijos („Kaunas – Europos kultūros sostinė 2022“)  | 8 000 |  | 8 000 | 500 |
| 4. | Rokai – Šiuolaikinė seniūnija | „Šiuolaikinės seniūnijos („Kaunas – Europos kultūros sostinė 2022“)  | 8 000 |  | 8 000 | 460 |
| 5. | Samylai (Girionys) – Šiuolaikinė seniūnija | „Šiuolaikinės seniūnijos („Kaunas – Europos kultūros sostinė 2022“)  | 7 000 |  | 7 000 | 500 |
| 6. | Dieninė stovykla vaikams „Ateik, pažink, surink“ (Taurakiemis) | Kauno rajono savivaldybės vaikų vasaros poilsio programų rėmimo konkursas |  | 700 | 700 | 18 |
| 7. | Dieninė stovykla vaikams „Vasaros atradimai” (Samylai) | Kauno rajono savivaldybės vaikų vasaros poilsio programų rėmimo konkursas  |  | 700 | 700 | 15 |
| 8. | Dieninė stovykla vaikams „Aplink Kauno rajoną per 5 dienas“ (Rokai) | Kauno rajono savivaldybės vaikų vasaros poilsio programų rėmimo konkursas  |  | 700 | 700 | 15 |
| 9. | Dieninė stovykla vaikams „Atrask, pažink, saugok II“ (Ilgakiemis) | Kauno rajono savivaldybės vaikų vasaros poilsio programų rėmimo konkursas  |  | 700 | 700 | 15 |
| 10. | Dieninė stovykla vaikams „Nauji potyriai – nauji siekiai“ (Linksmakalnis) | Kauno rajono savivaldybės vaikų vasaros poilsio programų rėmimo konkursas  |  | 700 | 700 | 15 |
| 11. | Dieninė stovykla vaikams „Spektaklį kuriame kartu“ (Samylai) | Kauno rajono savivaldybės vaikų vasaros poilsio programų rėmimo konkursas |   | 1000 | 1 000 | atšauktas dėl Covid-19 |
| 12. | „Nerk nauja kryptim“(visos LS) | Kauno rajono savivaldybės vaikų stovyklų ir kitų neformaliojo vaikų švietimo veiklų finansavimo konkursas |  | 7 275+4 000 | 7 275+4 000 |  |
|  |  | **Iš viso:** | **43 000** | **24 086,63** | **67 086,63** |  |

Projektinė veikla kultūros centro veikloms pritraukė 67 086,63 Eur, iš kurių 23 000 Eur VšĮ „Kaunas – Europos kultūros sostinė 2022“ projekto „Šiuolaikinės seniūnijos“ ir 44 086,63 Eur kitų finansavimo šaltinių. Šiais metais ypač aktualus buvo vaikų vasaros užimtumas. Labiausiai pasiteisino vaikų stovyklos. Jų metu pavyko pritraukti jaunų šeimų, kurios iki šiol mažai domėjosi kultūros centro ir jo laisvalaikio salių teikiamomis paslaugomis.

 Kaip iššūkis – pirmą kartą įgyvendintos 2 neformaliojo vaikų ir jaunimo švietimo programos veiklos, kurių metu vyko kontaktiniai ir nuotoliniai (Zoom) edukaciniai užsiėmimai, ekskursijos, jaunimo motyvaciniai susitikimai. Dalį užsiėmimų vedė patys kultūros centro darbuotojai, kurie šiais metais baigė pedagoginius kursus ir įgijo kvalifikaciją dirbti su vaikais.

 LKT ir Kauno rajono savivaldybės finansuotas ir sėkmingai įgyvendintas projektas „Lipantys iš vandens“ – mažasis skulptūrų parkas Samylų įlankoje, turintis išliekamąją vertę, sulaukė didelio dėmesio iš žiniasklaidos bei pritraukė lankytojus iš visos Lietuvos.

**X. TARPINSTITUCINIS BENDRADARBIAVIMAS**

Kultūros centro veiklai pridėtinę vertę kūrė bendradarbiavimas bei sustiprinta partnerystė tarp kultūros įstaigų ir bendruomeninių organizacijų.Kultūros centro renginiams bei projektams įgyvendinti bendradarbiaujama su aptarnaujamų teritorijų Samylų, Linksmakalnio, Taurakiemio, Girionių, Juragių ir kt. bendruomenių centrais, ugdymo įstaigomis, vaikų darželiais, regioninio parko direkcija ir kt. Pasirašytos naujos bendradarbiavimo sutartys su VšĮ „Kultūros kiemas“, VšĮ „Scenajums“, Kauno r. vietos veiklos grupe, Prienų, Kaišiadorių, Kybartų kultūros centrais, Kauno r. Batniavos mokykla-daugiafunkciniu centru. Konsultuotas Klaipėdos r. Vėžaičių kultūros centro teatro kolektyvas. Pasirašyta bendradarbiavimo sutartis su VšĮ „Steel Beavers“ medžio drožybos meistrais. Bendradarbiaujant su Kauno kolegija, Kultūros centre praktiką atliko 2 studentai.

Įgyvendinti projektai su 4 socialiniais partneriais: Linksmakalnio kaimo bendruomene „Linksmakalnis – Šiuolaikinė seniūnija“ („Kaunas 2022“ „Šiuolaikinės seniūnijos“), Raudondvario kultūros centru „Tarnybinis įėjimas“, Kauno rajono savivaldybės viešąja biblioteka „Kultūrinės slinktys Kauno rajone“, Visuomenine organizacija Samylų bendruomenės centru „Bendruomenės telkimas puoselėjant kūrybiškumą, sveikatingumą skatinančią veiklą“. Partnerystės su Prienų kultūros ir laisvalaikio centru projektas „Kūrybinės dirbtuvės „Pasaką kuria vaikai“ dėl Covid-19 perkeltos į 2021 m.

**XI. PROBLEMOS IR JŲ SPRENDIMAI**

|  |  |  |  |  |
| --- | --- | --- | --- | --- |
| **Eil. Nr.** | **Problema** | **Priemonės, kokių buvo imtasi jai spręsti** | **Pasiekti teigiami pokyčiai dėl priemonių įgyvendinimo** | **Jeigu neišspręsta, kokių toliau veiksmų bus imamasi** |
| 1. | Susidėvėjusi kompiuterinė įranga trukdė sparčiam darbui.  | Nupirkta kompiuterinė įranga ir kompiuterinės programos visoms laisvalaikio salėms. | Spartesnis ir kokybiškesnis darbas |  |
| 2. | Ilgakiemio laisvalaikio salės griūvantis kaminas ir pastato sienos. | Parengti prašymai, stebėta darbų eiga, sėkmingai bendradarbiauta dėl vaikų darželio į pastato antrą aukštą įkėlimo. | Renovuotas Ilgakiemio laisvalaikio salės pastatas |  |
| 3. | Tautinių kostiumų trūkumas Rokų liaudiškų šokių kolektyvui. | Parengta paraiška ir gautas finansavimas. | Pasiūti tautiniai kostiumai |  |

**XII. PRIORITETINIAI TIKSLAI 2021 METAMS**

|  |  |  |  |
| --- | --- | --- | --- |
| **Eil. Nr.** | **Prioritetiniai tikslai** | **Numatomi uždaviniai** | **Siektini rodikliai** |
| 1. | Paminėti Lietuvos Laisvės gynėjų dienos 30-mečio datą ir LR Seimo paskelbtus metus. | 1.1. Organizuoti renginį, skirtą Lietuvos Laisvės gynėjų dienos 30-mečiui Juragiuose. | 1 renginys Juragių radijo stotyje arba virtualiai. |
| 1.2. Organizuoti akcijas Laisvės gynėjų dienai „Atmintis gyva, nes liudija“ | Šviesos instaliacijos 5 laisvalaikio salėse. |
| 1.3. Organizuoti Vytauto Mačernio metams skirtus renginius „Vasara pilna Mačernio buvimo...“ | 5 Renginiai visose laisvalaikio salėse arba virtualioje erdvėje. |
| 2. | Bendradarbiaujant su VšĮ „Kaunas – Europos kultūros sostinė 2022“ projektų komanda, plėtoti partnerystės ir kitas veiklas. | 2.1. Bendradarbiaujant su seniūnijų socialiniais partneriais, VšĮ „Kaunas – Europos kultūros sostinė 2022“, tęsti Samylų, Ilgakiemio, Linksmakalnio ir Rokų laisvalaikio salėse pradėtas „Šiuolaikinių seniūnijų“ veiklas. | Suorganizuoti 4 renginiai. |
| 2.2. Taurakiemio seniūnijos, nepatekusios į Šiuolaikinių seniūnijų projektą, bendradarbiavimas su VšĮ „Kaunas – Europos kultūros sostinė 2022“ komanda. Meninių sprendimų paieškos. | Suorganizuota bent 1 renginys, dalyvauta veiklose. |
| 2.3. Dalyvauti VšĮ „Kaunas – Europos kultūros sostinė 2022“ organizuojamose veiklose, renginiuose, konferencijose ir kt. | Dalyvauta veiklose. |
| 3. | Įtraukti bei aktyvinti bendruomenių dalyvavimą ir savanoriavimą organizuojamuose kultūriniuose renginiuose ir veiklose. | 3.1. Įtraukti bendruomenes į savanorišką renginių ir kultūrinės veiklos organizavimą, kviečiant dalyvauti metų svarbiausių renginių organizacinėse grupėse. | Įtraukti po 2 savanoriai kiekvienoje laisvalaikio salėje. |
|  | 3.2. Organizuoti bendruomenėje gyvenančių tautodailininkų parodas, edukacinius užsiėmimus socialinių partnerių įstaigose (Kauno marių regioniniame parke, mokyklose, bibliotekose ir kt.), taip supažindinant ir įtraukiant bendruomenę į kultūrinę veiklą. | Suorganizuota seniūnijose po 1 veiklą socialinių partnerių įstaigose. |
|  | 3.3. Kultūrinių erdvių plėtra. Pasitelkiant bendruomenes, surasti naujas erdves ir pritaikyti renginių bei parodų organizavimui (po vieną 5 seniūnijose). | Surasta po 1 naują erdvę seniūnijose veikloms organizuoti. |
|  | 3.4. Stiprinti bendruomenių įsitraukimą į sprendimų, susijusių su kultūros centro teikiamomis paslaugomis, priėmimo procesą. Kviesti atstovus dalyvauti ir teikti siūlymus Kultūros centro tarybos veikloje, diskusijose, susitikimuose. | Naujos kultūros centro tarybos suformavimas ir veikla. Komunikacija su bendruomene. |
|  | 3.5. Organizuoti bendras kūrybines veiklas su seniūnijose gyvenančiais menininkais. | Į veiklą įtraukta po 1 menininką kiekvienoje laisvalaikio salėje. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_